钦定古今图书集成/明伦汇编/皇极典/第263卷 > 郁林王隆昌元年春正月诏百僚极陈得失按南齐书郁林王本纪云云==明帝建武二年，下诏求言。== > 陈
## 钦定古今图书集成/明伦汇编/皇极典/第263卷 > 郁林王隆昌元年春正月诏百僚极陈得失按南齐书郁林王本纪云云==明帝建武二年，下诏求言。== > 陈

### 宣帝太建四年下诏求言

按《陈书宣帝本纪》，“太建四年九月辛亥，诏曰：举善从
谏，在上之明规；进贤谒言，为臣之令范。朕以寡德，嗣
守宝图，虽世袭隆平，治非宁一。辨方分职，旰食早衣，
傍阙争臣，下无贡士，何其阙尔，鲜能抗直。岂余独运，
匪荐谠言。置鼓公车，罕论得失；施石象魏，莫陈可否。
朱云摧槛，良所不逢；禽息触楹，又为难值。至如衣褐
以见，担簦以游，或耆艾绝伦，或妙年异等，干时而不
偶，左右莫之誉。黑貂改弊，黄金且殚，终身滞淹，可为
太息。又贵为百辟，贱有十品，工拙并骛，劝沮莫分，街
谣徒拥，廷议斯阙，实朕之弗明，而时无献替，永言至
治，何乃爽欤。”外可通示文武，凡厥在位，风化乖殊，朝
政纰蠹，正色直辞，有犯无隐。

太建十四年正月后主即位三月下诏求言。

按《陈书后主本纪》：“太建十四年正月丁巳，即皇帝位。
三月癸亥，诏曰：昔睿后宰民，哲王御㝢，虽德称汪濊，
明能普烛，犹复纡己。乞言，降情访道，高咨岳牧，下听
舆台，故能政若神明，事无悔吝。朕纂承丕绪，思隆大
业，常惧九重已邃，四聪未广，欲听昌言，不疲痹足。若
逢廷折，无惮批鳞。而口柔之辞，傥闻于在位，腹诽之”
意，或隐于具寮，非所以弘理至公，缉熙帝载者也。内
外卿士，文武众司，若有智周政术，心练治体，救民俗
之疾苦，辩禁网之疏密者，各进忠谠，无所隐讳。朕将
虚己听受，择善而行，庶深鉴物情，匡我王度。

### 后主至德四年下诏求言

按《陈书后主本纪》：至德四年春正月甲寅，诏曰：“尧施
谏鼓，禹拜昌言，求之异等，久著前徽，举以淹滞，复闻
昔典，斯乃治道之深规，帝王之切务。朕以寡昧，丕承
鸿绪，未明虚己，日旰兴怀，万机多紊，四聪弗达，思闻
蹇谔，采其谋计，王公已下，各荐所知，旁询管库，爰及
舆皂，一介有能，片言可用，朕亲加听览，伫于启沃。”